કોરોના વાઇરસ અને તેની સાથે જોડાયેલી પાબંદીઓ વચ્ચે સોનીએ ટેક્નૉલૉજીનો સહારો લઈને આની તૈયારી શરૂ કરી દીધી. 

આ વખતે પ્રતિસ્પર્ધી ટીવી ચૅનલના ઍપ મારફતે ઑડિશન આપશે અને પ્રથમ તબક્કાનો ઇન્ટરવ્યુ વીડિયો કૉલથી થશે. 

એ પ્રોમો તો તમે કદાચ જોયો હશે જે અમિતાભ બચ્ચનના ઘરે તેમણે પોતાના કૅમેરાથી શૂટ કર્યો છે. 

ફિલ્મ હોય, થિયેટર, ટીવી અથવા સંગીત, આવનારા સમયમાં મનોરંજનનો આ નવો ચેહરો જોવા મળશે. 

ડિજિટલ અને ઓટીટી

કોઈ પણ સિનેમાપ્રેમી માટે પોતાના પસંદગીના હીરો, હીરોઇન અથવા ડાયરેક્ટરની ફિલ્મ સિનેમાહૉલમાં જોવાનો રોમાંચ અલગ જ હોય છે, ખાસ કરીને ફર્સ્ટ ડે ફર્સ્ટ શો.

પરંતુ છેલ્લા અઠવાડિયે જ્યારે અમિતાભ બચ્ચનની ફિલ્મ 'ગુલાબો સિતાબો' રિલીઝ થઈ તો થિયેટરની બહાર લાઇનમાં ઊભા રહેવાવાળું કોઈ ન હતું. લોકોએ રાત્રે 12 વાગ્યે ઍમેઝોન પ્રાઇમ પર ઘરે બેઠા જોઈ હતી. 

મેં પણ તેનો રિવ્યુ ઘરે ફિલ્મ જોઈને જ લખ્યો હતો.  

કોરોના વાઇસને કારણે સિનેમાહૉલ ક્યારે ખુલશે એ વિશે હજી કંઈ નક્કી નથી. 'ગુલાબો સિતાબો'ની જેમ કોઈ અન્ય ફિલ્મ ઓવર ધી ટૉપ (ઓટીટી) પ્લૅટફૉર્મ પર જ રિલીઝ થઈ રહી છે. 

જલદી વિદ્યા બાલનની ફિલ્મ શકુંતલા ઍમેઝોન પ્રાઇમ પર રિલીઝ થશે તો તમિલ તેલુગુ ફિલ્મ પેંગ્વિન શુક્રવારે ઍમેઝોન પર રિલીઝ થશે. 

ઍમેઝોન પ્રાઇમ વીડિયોના ભારતના કંટેન્ટ હૅડ વિજય સુબ્રમણ્યમ કહે છે કે પોતાના ગ્રાહકોના વલણને સમજીને તેના હિસાબથી રણનીતિ બનાવવામાં આવી રહી છે અને તેનો હેતુ ગ્રાહકને તેના ઘર પર જ સિનેમાનો સારમાં સારો અનુભવ આપવાનો છે.

કોરોના વાઇરસ : મનોરંજનની દુનિયામાં આવી રહ્યો છે આ મોટો વળાંક

નેટફ્લિક્સ પાર્ટી- દૂર રહીને પણ સાથેસાથે

ભારતમાં ફિલ્મો કદાચ મનોરંજનનો સૌથી મોટો રસ્તો છે, થિયેટરમાં સાથે મળીને ફિલ્મ જોવી, કોઈ કૉમેડી સીન પર લોકો સાથે હસવું, કોઈ ઉદાસ કરી દેનાર સીન પર સિનેમાહૉલના અંધારામાં રડી લેવું- એક જ હૉલમાં કેટલાક લોકો એકસાથે, એક જ જેવી ભાવનાઓ અનુભવે છે.   

પરંતુ હવે કોરોના વાઇરસના સંકટ વચ્ચે ફિલ્મકારોએ જ નહીં, દર્શકોએ પણ મનોરંજનના નવા સાધનો શોધી લીધા છે. 

21 વર્ષનાં હર્શિતા કોરોના વાઇરસ પછી થયેલા લૉકડાઉનમાં દિલ્હીમાં ફસાઈ ગયાં હતાં.

સિનેમાહૉલ બંધ પડ્યા છે અને તેઓ પોતાના મિત્રો સાથે ફિલ્મ જોવા જવાનું મિસ કરતાં હતાં. પરંતુ હવે હર્શિતા નેટફ્લિક્સ પાર્ટી મારફતે એવો જ માહોલ બનાવવાનો પ્રયાસ કરે છે. 

નેટફ્લિક્સ પાર્ટી કોઈ પણ સબસ્ક્રાઇબરને એવી સુવિધા આપે છે કે અમુક... \n\nમને ઉપરના લેખ માટે સારું શીર્ષક આપો.
કોરોના વાઇરસ : મહામારીમાં હવે કેવી બની જશે મનોરંજનની દુનિયા?